અમદાવાદ: અહમદશાહ બાદશાહ દ્વારા છેક વર્ષ ૧૪૧૧માં હાલના અમદાવાદની સ્થાપના કરાઇ હતી. પોતાના સ્થાપનાના છસોથી વધુ વર્ષ પૂર્ણ કરનાર અમદાવાદની ઐતિહાસિકતા સમગ્ર દેશમાં મહત્વપૂર્ણ છે. ભવ્ય ઐતિહાસિક વારસો ધરાવનાર અમદાવાદને ‘હેરિટેજ સિટી’નો વિશ્વમાં દરજ્જો અપાવવા કોર્પોરેશન તમામ પ્રયાસો કરી રહ્યું છે. યુનેસ્કોમાં અમદાવાદ‌ હેરિટેજ સિટીના દરજજા અંગેની અરજી વિધિવત્ મંજૂર કરાઇ હોઇ આગામી તા.૩૦ સપ્ટેમ્બરે યુનેસ્કોનું પ્રતિનિધિ મંડળ અમદાવાદ આવી રહ્યું છે. જેના કારણે સત્તાધીશો ‘હેરિટેજ વોક ઓફ અમદાવાદ’ના રસ્તાનો કાયાપલટ કરવાના છે.